cyanic-selkie/wikianc huggingface dataset:
কাসেম বিন আবুবাকার
কাশেম বিন আবু বকর একজন ভারতীয় বংশোদ্ভূত বাংলাদেশী উপন্যাসিক যার উপন্যাসের মূল বিষয়বস্তু গ্রামীণ প্রেক্ষাপটে ইসলামকেন্দ্রিক প্রেম ভালোবাসা। তিনি অধুনা পশ্চিমবঙ্গের হুগলিতে জন্মগ্রহণ করেন। পরবর্তীতে বাংলাদেশে চলে আসেন। প্রথম জীবনে তিনি ছিলেন একজন বই বিক্রেতা। ১৯৭৮ সালে তিনি তার প্রথম উপন্যাস ফুটন্ত গোলাপ লেখেন। উপন্যাসটি প্রকাশ পেতে এক দশকের মত সময় লেগে যায়। প্রকাশের পরে বইটি বেস্ট সেলারে পরিণত হয়। আন্তর্জাতিক বার্তা সংস্থা এএফপি তাকে নিয়ে প্রতিবেদন করার পরে তিনি আলোচনার কেন্দ্রে চলে আসেন। তার উপন্যাস ঠিক উপন্যাস কিনা এটা নিয়ে সামাজিক যোগাযোগ মাধ্যমগুলোতে তুমুল বিতর্ক তৈরি হয়।
শিক্ষাজীবন
পশ্চিমবঙ্গের হাওড়া বোর্ড থেকে ম্যাট্রিক পাস করেন । ইন্টারমিডিয়েটে ভর্তি হলেও শেষ করতে পারেন নি। বাবার বড় সন্তান হওয়ার কারণে পারিবারিক চাপ ছিল।
কাজ
ফুটন্ত গোলাপ পাণ্ডুলিপি লেখার পরে তিনি তা প্রকাশের জন্য প্রকাশক পাচ্ছিলেন না। শেষ পর্যন্ত ১০০০ টাকায় বইটির স্বত্ব বিক্রি করে দেন। ফুটন্ত গোলাপের সাফল্যের পরে তিনি মোট ৭২ টি উপন্যাস রচনা করেছেন।
বিতর্ক
বাংলাদেশের সাহিত্যাঙ্গন এবং মূলধারার গণমাধ্যমে কাশেম বিন আবু বকর অনেকটা উপেক্ষিত ছিলেন। শহুরে শিক্ষিত পাঠক সমাজের কাছে তিনি প্রায় অপরিচিত নাম। তার উপন্যাসের প্রধান পাঠক গ্রামীণ মুসলমান তরুণ শ্রেণি। আন্তর্জাতিক বার্তা সংস্থা এএফপি তাকে নিয়ে একটি প্রতিবেদন প্রকাশের পর বিভিন্ন আন্তর্জাতিক সংবাদমাধ্যম যেমন যুক্তরাজ্যের শীর্ষ সংবাদমাধ্যম ডেইলি মেইল, মার্কিন সংবাদমাধ্যম ইয়াহু নিউজ, মধ্যপ্রাচ্যের আরব নিউজ, মালয়েশিয়ার দ্যা স্টার ও মালয়মেইল, পাকিস্তানের দ্য ডন, ফ্রান্সের ফ্রান্স টুয়েন্টি ফোর ও রেডিও ফ্রান্স ইন্টারন্যাশনাল, হাঙ্গেরির হাঙ্গেরি টুডেসহ বিভিন্ন সংবাদমাধ্যম উক্ত প্রতিবেদন প্রকাশ করে। বাংলাদেশের পত্রিকাগুলোও তাকে নিয়ে প্রতিবেদন প্রকাশ করে। একই সাথে সামাজিক যোগাযোগ মাধ্যমে তার পক্ষে-বিপক্ষে বিতর্ক শুরু হয়।
পাঞ্জাবী ভাষার লেখকদের তালিকা
এই নিবন্ধটি একটি তালিকা পাতা, যেখানে পাঞ্জাবী লেখকদের নাম নথিভুক্ত করা হয়েছে; যারা পাঞ্জাবে জন্মগ্রহণ করেছে, বাসকরেছেন অথবা পাঞ্জাবী ভাষায় লিখেছেন।
পোর্ট্রে‌ইটস ফর এনএইচএস হিরোজ
পোর্ট্রে‌ইটস ফর এনএইচএস হিরোজ হলো যুক্তরাজ্যে কোভিড-১৯ মহামারী চলাকালীন অনুষ্ঠিত একটি শিল্প প্রকল্প।
শিল্পী টমাস ক্রফ্ট, লকডাউনের সময় কী আঁকবেন তা নিয়ে চিন্তার মুখে, ৪ এপ্রিল ২০২০-এ ইনস্টাগ্রামে একটি প্রস্তাবনা রাখেন যে,তাকে বার্তা দেওয়া প্রথম জাতীয় স্বাস্থ্য পরিষেবা (এনএইচএস) কর্মীর জন্য তিনি একটি বিনামূল্যের প্রতিকৃতি আঁকবেন:
এটি তাকে ম্যানচেস্টার রয়্যাল ইনফার্মারি দুর্ঘটনা ও জরুরি নার্স হ্যারিয়েট ডারকিনের তৈল প্রতিকৃতি আঁকতে পরিচালিত করে, যেখানে নার্স একটি ৩এম মুখোশ, একটি গার্ডিয়ান ভাইজর, দস্তানা এবং একটি গাউন সহ পিপিই পরিহিত ছিলেন। তিনি হ্যারিয়েট ডারকিনকে চিত্রকর্মটি প্রদান করেন।
যাইহোক, ক্রফ্ট এত বেশি অনুরোধ পেয়েছিলেন যে তিনি অবশেষে ৫০০ এনএইচএস কর্মীকে পেশাদার শিল্পীদের সাথে যোগাযোগ করিয়ে দেন, যারা তাদের আঁকার জন্য স্বেচ্ছাসেবায় নিযুক্ত হন।
ক্রফ্টের অঙ্কিত হ্যারিয়েট ডারকিনের প্রতিকৃতি সহ বেশকিছু শিল্পকর্ম প্রদর্শনের জন্য একটি ভার্চুয়াল প্রদর্শনী ২০২০ সালে মে মাসে দ্য নেট গ্যালারি কর্তৃক পরিচালিত হয়। নেট গ্যালারি ফিটজরোভিয়া চ্যাপেলে পনেরোজন শিল্পীর চারুকার্য মুদ্রণ করে স্থাপন করে এবং তারপর একটি ভার্চুয়াল ওয়াকথ্রু তৈরির জন্য এটিকে স্ক্যান করে। সম্পূর্ণ প্রক্রিয়াটি কঠোর সরকারি সামাজিক দূরত্ব নির্দেশিকা অনুসরণ করে এক দিনে সম্পন্ন করা হয়েছিল এবং এনএইচএস চ্যারিটিস টুগেদার এর সমর্থনে সংগঠিত হয়েছিল। ক্রফ্ট সহ প্রদর্শনীতে প্রদর্শিত সমস্ত শিল্পী সমসাময়িক ব্রিটিশ পোর্ট্রেট পেইন্টার্স (সিবিপিপি) এর সদস্য।
মহামারী হ্রাস পাওয়ার পরে অনেকগুলি প্রতিকৃতির একটি প্রদর্শনী করার পরিকল্পনা করা হয়েছিল।
ধারণাটি বেলজিয়াম, আয়ারল্যান্ড, নেদারল্যান্ডস, স্পেন এবং মার্কিন যুক্তরাষ্ট্র সহ অন্যান্য দেশেও গৃহীত হয়েছে।
ভারতে কয়লা খনন
ভারতে কয়লা খনন শুরু হয় যখন ১৭৭৪ সালে জন সুমনার এবং ইস্ট ইন্ডিয়া কোম্পানির সিটনিয়াস গ্রান্ট হিটলি দামোদর নদের পশ্চিম তীরবর্তী রাণীগঞ্জ কয়লক্ষেত্রে বাণিজ্যিক ভাবে কয়লা উত্তোলন শুরু করে। চাহিদা কম থাকায় বৃদ্ধি প্রায় এক শতাব্দী ধরে ধীর ছিল। ১৮৫৩ সালে বাষ্প ইঞ্জিনের (লোকোমোটিভগুলির) প্রবর্তনের ফলে চাহিদা বেড়ে যায় এবং কয়লা উৎপাদন বার্ষিক গড়ে ১ মিলিয়ন মেট্রিক টন (১.১ মিলিয়ন সংক্ষিপ্ত টন) হয়। ভারত ১৯০০ সালে প্রতি বছর ৬.১২ মিলিয়ন মেট্রিক টন (৬.৭৫ মিলিয়ন সংক্ষিপ্ত টন) এবং ১৯২০ সালে প্রতি বছর ১৮ মিলিয়ন মেট্রিক টন (২০ মিলিয়ন সংক্ষিপ্ত টন) কয়লা উৎপাদন করে। পরের কয়েক দশক ধরে কয়লার উৎপাদন ক্রমাগত বৃদ্ধি পায় এবং প্রথম বিশ্বযুদ্ধের দ্বারা সৃষ্ট চাহিদায় কয়লা উৎপাদন আরো উজ্জীবিত হয়। আন্তঃ যুদ্ধের সময়কালে উৎপাদন হ্রাস পেয়েছিল, তবে দ্বিতীয় বিশ্বযুদ্ধের ফলে ১৯৪৪ সালের মধ্যে উৎপাদন ৩০ মিলিয়ন মেট্রিক টনে (৩৩ মিলিয়ন সংক্ষিপ্ত টন) দাঁড়িয়।
বাংলা, বিহার এবং ওড়িশা নামে পরিচিত ব্রিটিশ ভারতের অঞ্চলগুলিতে ভারতীয়রা ১৮৯৪ সাল থেকে কয়লা উত্তোলনে ভারতের সম্পৃক্ততা থাকার সূচনা করে। তারা ব্রিটিশ এবং অন্যান্য ইউরোপীয়দের দ্বারা পরিচালিত পূর্ববর্তী একচেটিয়া প্রভাব ভেঙে বহু কলি স্থাপন করে। সিনুগ্রার শেঠ খোড়া রামজি চাওদা প্রথম ভারতীয় ছিলেন যিনি ঝাড়িয়া কয়লক্ষেত্রে ব্রিটিশদের একচেটিয়া আধিপত্য ভেঙেছিলেন। অন্যান্য ভারতীয় সম্প্রদায়গুলি ১৯৩০-এর দশকের পরে ধানবাদ-ঝাড়িয়া-বোকারো জমিতে ক্ষত্রিয়দের উদাহরণ অনুসরণ করেছিল। এর মধ্যে পাঞ্জাবি, কাঁচি, মারোয়াড়ি, গুজরাটি, সিন্ধি এবং হিন্দুস্তানিরা অন্তর্ভুক্ত ছিল। স্বাধীনতার পরে, ভারত সরকার বেশ কয়েকটি পঞ্চবার্ষিকী উন্নয়ন পরিকল্পনা চালু করে। প্রথম পঞ্চবার্ষিকী পরিকল্পনার শুরুতে বাৎসরিক উৎপাদন বেড়ে হয় ৩৩ মিলিয়ন মেট্রিক টন (৩৬ মিলিয়ন সংক্ষিপ্ত টন)। কয়লা শিল্পের নিয়মতান্ত্রিক ও বৈজ্ঞানিক উন্নয়নের মাধ্যমে দক্ষতার সাথে কয়লা উৎপাদন বাড়ানোর লক্ষ্যে ১৯৫৬ সালে জাতীয় কয়লা উন্নয়ন কর্পোরেশন (এনসিডিসি) প্রতিষ্ঠিত হয়।
ইন্দিরা গান্ধী প্রশাসন পর্যায়ক্রমে কয়লা খনিকে জাতীয়করণ করা হয়:- ১৯৭১–৭২ সালে কোকিং কয়লা খনি এবং ১৯৭৩ সালে নন-কোকিং কয়লা খনিকে। জাতীয় কয়লা খনি (জাতীয়করণ) আইন, ১৯৭৩ কার্যকর করার সাথে সাথে, ১ মে ১৯৭৩ সালে ভারতের সমস্ত কয়লা খনিগুলিকে জাতীয়করণ করা হয়। এই নীতিটি চার দশক পরে নরেন্দ্র মোদী প্রশাসন পরিবর্তন করে। মার্চ ২০১৫ সালে, সরকার বেসরকারী সংস্থাগুলিকে তাদের নিজস্ব সিমেন্ট, ইস্পাত, বিদ্যুৎ বা অ্যালুমিনিয়াম কেন্দ্রের জন্য কয়লা খনির বা কয়লা উত্তোলনের অনুমতি প্রদান করে। ৮ জানুয়ারি ২০১৮ সাল থেকে কোকিং কয়লা খনি (জাতীয়করণ) আইন, ১৯৭২ এবং কয়লা খনি (জাতীয়করণ) আইন, ১৯৭৩ বাতিল করা হয়। বিরাষ্ট্রীকরণ দিকে চূড়ান্ত পদক্ষেপ হিসাবে ২০ শে ফেব্রুয়ারি, ২০১৮ সালে সরকার বেসরকারী সংস্থাগুলিকে বাণিজ্যিক কয়লা খনির শিল্পে প্রবেশের অনুমতি প্রদান করে। নতুন নীতিমালার অধীনে, প্রতি টন সর্বাধিক দামের প্রস্তাব করা সংস্থাকে খনিগুলি প্রদান করা হবে। এই নতুন নীতির দ্বারা ১৯৭৩ সালে জাতীয়করণের পর থেকে বাণিজ্যিকভাবে খনির উপর  সরকারী মালিকানাধীন কোল ইন্ডিয়া একচেটিয়া আধিপত্য ভাঙা হয়।
মজুদ
ভারতের কাছে বিশ্বের পঞ্চম বৃহত্তম কয়লার ভাণ্ডার মজুদ রয়েছে। ৩১ শে মার্চ ২০১৮ অবধি, ভারতে ছিল ৩১০.০৪ বিলিয়ন মেট্রিক টন (৩৫১.8৮ বিলিয়ন সংক্ষিপ্ত টন) কয়লার মজুদ ছিল। ওই বছরে পূর্ববর্তী বছরের তুলনায় কয়লার জ্ঞাত মজুদ ১.২৩% বৃদ্ধি পায়, যার পরিমাণ প্রায় ৩.৮৮ বিলিয়ন মেট্রিক টন (৪.২৮ বিলিয়ন সংক্ষিপ্ত টন)। ৩১ মার্চ ২০১৮ সালের হিসাবে লিগনাইট কয়লার আনুমানিক মোট মজুদ ছিল ৪৫.৬৬ বিলিয়ন মেট্রিক টন (৫০.৩৩ বিলিয়ন সংক্ষিপ্ত টন), যা আগের বছর থেকে ০.৯৬% হ্রাস পেয়েছে।
কয়লার জমার মূলত পূর্ব এবং দক্ষিণ-মধ্য ভারতে দেখা যায়। ঝাড়খণ্ড, ওড়িশা, ছত্তিশগড়, পশ্চিমবঙ্গ, মধ্যপ্রদেশ, তেলঙ্গানা এবং মহারাষ্ট্র ভারতে আবিষ্কৃত মোট কয়লা মজুতের ৯৮.২৬% রয়েছে। ৩১ মার্চ ২০১৮ সাল পর্যন্ত, ঝাড়খণ্ড এবং ওড়িশায় যথাক্রমে দেশের ২৬.০৬% এবং ২৪.৮৬% কয়লার মজুত ছিল।
ভারতে কয়লা থেকে প্রাপ্ত শক্তি তেল থেকে প্রাপ্ত শক্তির দ্বিগুণ, যেখানে বিশ্বব্যাপী, কয়লা থেকে প্রাপ্ত শক্তি তেল থেকে প্রাপ্ত শক্তির চেয়ে প্রায় ৩০% কম।
রাজ্য অনুযায়ী কয়লা মজুদ বিতরণ
thumb|ধানবাদ খনি চত্বর
নিম্নলিখিত ছকটি ৩১ মার্চ ২০১৮ সাল পর্যন্ত রাজ্য অনুযায়ী ভারতে আনুমানিক কয়লা মজুদ উল্লেখ করে।
রাজ্য অনুযায়ী লিগনাইট মজুদের বিতরণ
৩১ মার্চ ২০১৮ সাল পর্যন্ত রাজ্য অনুযায়ী ভারতে আনুমানিক লিগনাইট কয়লা মজুদের বিবরণ।
জীবন মুখোপাধ্যায়
জীবন মুখোপাধ্যায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় সোনারপুর দক্ষিণ বিধানসভা কেন্দ্রের বিধায়ক হিসেবে দায়িত্ব পালন করছেন।
ভারতে কয়লা খনন
ধৌতকরণ
কয়লা ধোওয়া কয়লা উৎপাদন প্রক্রিয়াটির একটি অবিচ্ছেদ্য অঙ্গ, যেখানে খনির কাঁচা কয়লা থেকে ছাইয়ের সামগ্রীগুলি ধুয়ে ফেলা হয়, যা কাঁচ কয়লাকে ইস্পাত কারখানার বয়লারগুলিতে ব্যবহারের উপযুক্ত করে তোলে। কিছু ব্যতিক্রম ছাড়া কয়লার ধোয়ার কেন্দ্রগুলি সাধারণত কয়লা খনির অংশ নয়।
৩১ মার্চ ২০১৮ সাল পর্যন্ত ভারতে ৫২ টি কয়লার ধৌতকরণ কেন্দ্র ছিল, যেখানে প্রতি বছর মোট ১২৭.৫৬ মিলিয়ন টন কয়লা ধৌতকরণ সম্ভব।
অলিভার অ্যান্ড কোম্পানি
অলিভার অ্যান্ড কোম্পানি (Oliver & Company) হল ১৯৮৮ সালে ওয়াল্ট ডিজনি পিকচার্স প্রযোজিত এবং ওয়াল্ট ডিজনি অ্যানিমেশন স্টুডিও দ্বারা নির্মিত নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের ২৭তম এনিমেটেড সিরিজ।
খারাবাদ বাইনতলা স্কুল এন্ড কলেজ
ইতিহাস
বিদ্যালয়টি ১৯৪০ সালে  স্থাপিত  হয়ে   ১৯৬০  সাালে  ২৯৭/২  নং   স্মারকে জুনিয়র বিদ্যালয় হিসাবে একাডেমিক স্বীকৃতি পায়। পরবর্তীতে ৫৭৮ নং স্মারক ১৩/০৭/১৯৬৩ তারিখ ৯ম এবং ২৮৫ নং স্মারক ২৬/০৫/১৯৬৪ তারিখে ১০ম শ্রেণী খোলার অনুমতি পায়। ১২৩৩ নং স্মারক ৩০/০৬/৯৬ তারিখ বিজ্ঞান  এবং ২/৩৪৮ নং স্মারক ০৫/১২/১৯৭৪ তারিখ বাণিজ্য শাখা খোলার অনুমতি  পায়। অত্র বিদ্যালয়  হতে      ১৯৭৯  সালে মাধ্যমিক পরীক্ষায় যশোর বোর্ডে বাণিজ্য শাখায় সম্মিলিত মেধা তালিকায় ২য় স্থান এবং ২০০০ সালে উক্ত পরীক্ষায় মেধা তালিকায় ১৬ তম স্থান অধিকার করে। বিদ্যালয়টি ১৯৯৫ সালে বটিয়াঘাটা থানার শ্রেষ্ঠ শিক্ষা প্রতিষ্ঠান হিসেবে সম্মাননা পায়। ১৯৯৫ সালে বিদ্যালয়টি মানবিক শাখায় উচ্চ মাধ্যমিক পর্যায় একাডেমিক স্বীকৃতি পায় এবং ১৯৯৮ সালে এম, পি, ও ভুক্ত হয়। ২০০৪ সাল হতে উচ্চ মাধ্যমিক পর্যায় বাণিজ্য শাখা খোলার অনুমতি পায়। মাধ্যমিক পর্যায় ৩১/১২/২০১১ এবং উচ্চ মাধ্যমিক পর্যায় ৩০/০৬/২০১১ তারিখ পর্যমত্ম স্বীকৃতি প্রাপ্ত। বর্তমান বিদ্যালয়টি খারাবাদ বাইনতলা স্কুল এন্ড কলেজ নামে নাম করণ করা হয়েছে। বিদ্যালয়টি ৩.৬৬ একর জমির উপর মনোরম পরিবেশে অবস্থিত।
প্রতিষ্টান প্রধান
প্রতিষ্ঠান প্রধানদের নামের তালিকা ও অবস্থান কালঃ
যাতায়াত
রুপসা ব্রীজ পার হয়ে জাবুসা গ্রামের উপর দিয়ে বাস,টেক্সি,মটরবাইক,ও অন্যান্ন যান যোগে খারাবাদ বাইনতলা স্কুল এন্ড কলেজ এ আসা যায়।
তথ্যসূত্র
http://www.amirpurup.khulna.gov.bd/site/page/ff092992-1c4a-11e7-8f57-286ed488c766/%E0%A6%A6%E0%A6%B0%E0%A7%8D%E0%A6%B6%E0%A6%A8%E0%A7%80%E0%A6%AF%E0%A6%BC-%E0%A6%B8%E0%A7%8D%E0%A6%A5%E0%A6%BE%E0%A6%A8-
অ্যাপোলো
অ্যাপোলো (Ἀπόλλων, Apollōn (GEN Ἀπόλλωνος) গ্রিক ও রোমক পুরাণে রোগ নিরাময়কারী, ভবিষ্যৎ বক্তা, সঙ্গীত ও জ্ঞানের দেবতা হিসেবে পরিচিত। অ্যাপোলো জিউস এবং লেটোর পুত্র। অ্যাপোলো ও আর্টেমিস যমজ ভাই-বোন ছিলেন। অ্যাপোলো তার বহুমুখী চরিত্রের কারণে বারো অলিম্পিয়ানদের মধ্যে অন্যতম গুরুত্বপূর্ণ দেবতা হিসেবে স্বীকৃত হয়ে আছেন। অ্যাপোলো গ্রীক-প্রভাবিত ইট্রাস্কান পুরাণে আপুলু নামে পরিচিত।
মোহাম্মদ মিজারুল কায়েস
মোহাম্মদ মিজারুল কায়েস (২ এপ্রিল ১৯৬০ - ১০ মার্চ ২০১৭) একজন বাংলাদেশী কূটনীতিক ছিলেন। তিনি বাংলাদেশের পররাষ্ট্র মন্ত্রনালয়ের সচিব হিসেবে দায়িত্ব পালন শেষে ২০১৪ সালে তিনি ব্রাজিলে রাষ্ট্রদূত হিসেবে নিযুক্ত হন। এর আগে ২০১২-২০১৪ সাল পর্যন্ত তিনি যুক্তরাজ্যে বাংলাদেশের হাই কমিশনার হিসেবে কর্মরত ছিলেন।
জন্ম ও শিক্ষাজীবন
মিজারুল কায়েস কিশোরগঞ্জ জেলার পাকুন্দিয়া উপজেলার উত্তরপাড়া গ্রামে জন্মগ্রহণ করেন।
মিজারুল কায়েস ঢাকা রেসিডেনসিয়াল মডেল কলেজ থেকে মাধ্যমিক ও উচ্চ মাধ্যমিক শেষে ঢাকা বিশ্ববিদ্যালয়ের আন্তর্জাতিক সম্পর্ক বিভাগ এবং হার্ভার্ড বিশ্ববিদ্যালয়ের জন এফ কেনেডি স্কুল অব গভর্ণমেন্ট থেকে স্নাতক ও স্নাতকোত্তর সম্পন্ন করেন।
কর্মজীবন
মিজারুল কায়েস ১৯৮২ সালে বাংলাদেশ সিভিল সার্ভিসে যোগ দেন।
প্যানোরামিক পরীক্ষা
প্ল্যাটফর্ম অ্যাডাপটিভ ট্রায়াল অফ নভেল অ্যান্টিভাইরালস ফর আর্লি ট্রিটমেন্ট অফ কোভিড-১৯ ইন দ্য কমিউনিটি (প্যানোরামিক ট্রায়াল ) হল যুক্তরাজ্যের একটি ক্লিনিকাল ট্রায়াল যাতে কোভিড-১৯ সংক্রমণের প্রাথমিক পর্যায়ে নতুন ভাইরাস নিরোধক বা অ্যান্টিভাইরাল ওষুধের কার্যকারিতা পরীক্ষা করা হয়। অ্যান্টিভাইরালগুলি হাসপাতালে ভর্তির প্রয়োজনীয়তা রোধ করতে পারে কিনা এবং ৫০ বছরের বেশি বয়সী এবং স্বাস্থ্যের অন্যান্য সমস্যার কারণে উচ্চ ঝুঁকিতে থাকা ব্যক্তিদের দ্রুত পুনরুদ্ধারে সহায়তা করতে পারে কিনা তা খুঁজে বের করা এর লক্ষ্য। প্যানোরামিক অক্সফোর্ড বিশ্ববিদ্যালয় দ্বারা সমর্থিত এবং ন্যাশনাল ইনস্টিটিউট ফর হেলথ অ্যান্ড কেয়ার রিসার্চ (এনআইএইচআর) দ্বারা অর্থায়ন প্রাপ্ত। ট্রায়ালটি ২০২১ সালের ডিসেম্বরে চালু করা হয়েছিল এবং ২০২২ সালের মার্চ পর্যন্ত, ১৬,০০০ জনেরও বেশি লোক অংশগ্রহণকারী হিসাবে নথিভুক্ত হয়।
বর্ণনা
প্যানোরামিক হল একটি প্ল্যাটফর্ম ট্রায়াল যা দুটি দলের তুলনা করবে যাদের মধ্যে কোভিডের লক্ষণ রয়েছে : একটি দল আদর্শ এনএইচএস সেবা পাবে এবং অন্য দল আদর্শ এনএইচএস সেবা সহ অ্যান্টিভাইরাল চিকিৎসা পাবে। অংশগ্রহণকারীরা বাড়ি থেকে অনলাইনে বা ফোনের মাধ্যমে অংশ নিতে পারে এবং অ্যান্টিভাইরালগুলি তাদের কাছে পৌঁছে দেওয়া হয়।
অংশগ্রহণকারীগণ
নথিভুক্ত করার আগে ৫ দিনের মধ্যে যদি তাদের মধ্যে কোভিড-এর উপসর্গ (পরীক্ষা দ্বারা নিশ্চিত) থাকে তবে লোকেরা গবেষণায় নাম নথিভুক্ত করতে পারে। তাদের হয় ৫০ বছর বা তার বেশি বয়সী হতে হবে, অথবা তাদের স্বাস্থ্যের পূর্বে বিদ্যমান কোনো জটিলতা থাকতে হবে।
চিকিৎসা
গবেষণায় পরীক্ষিত অ্যান্টিভাইরালগুলি হলো মলনুপিরাভির এবং নির্মাট্রেলভির/রিটোনাভির (প্যাক্সলোভিড)।
বোলান গান
বোলান গান বা বোলান হল প্রধানত পশ্চিমবঙ্গের লোকগান তথা বাংলার এক প্রাচীন লোকগান। বোলান গান বাংলার লোকস্কৃতির একট অনন্য অবদান। এক সময় বীরভূম, নদিয়া, বর্ধমান, মুর্শিদাবাদের বিস্তীর্ণ এলাকায় বোলান গান প্রচলিত ছিল। বিশিষ্ট লোক সংস্কৃতি গবেষক ওয়াকিল আহমেদ তার ‘বাংলার লোকস্কৃতি’ বইতে লিখেছেন, বোলান গান বাঁধা হয় পালার আকারে। এতে লঘু, গুরু উভয় বিষয়েরই স্থান আছে। গুরু বিষয় খণ্ডগীতি, আর লঘু বিষয় রঙপাঁচালি নামে পরিচিত। এখানে একটি দল যখন গায়, অন্য দল ধুয়া দেয়। এ ভাবেই এগিয়ে চলে বোলান।বোলান  গানের  জনক : স্বর্গীয়  শ্রী প্রাণ  বল্লভ  দে পণ্ডিত  সাটুই  নিবাসী ।
তবে সময়ের সঙ্গে সঙ্গে বাংলার বেশির ভাগ লোকোগান, যেমন- ভাদু, আলকাপ প্রভৃতি লোকশিল্পের মতোই বোলানের ঐতিহ্যও ফিকে হয়ে এসেছে।
অ্যাসোসিয়েটেড প্রেস
এপি বা এসোসিয়েটেড প্রেস একটি আন্তর্জাতিক সংবাদ সংস্থা। এটি পৃথিবীর অন্যতম বৃহৎ একটি আমেরিকান সংবাদ সংস্থা। এটি আমেরিকার কতগুলো সংবাদ পত্রিকা ও সম্প্রচার কেন্দ্রের মালিকানাধিন একটি সমবায় প্রতিষ্ঠান। আমেরিকার বাইরের অনেক সংবাদ পত্রিকা ও টেলিভিশন সম্প্রচার কর্তৃপক্ষ ফির বিনিময়ে এপি র সংগৃহিত তথ্য ব্যবহার করে । এর প্রধান সদর দপ্তর নিউইয়র্কে অবস্থিত।
বোলান গান
নামের উৎপত্তি
বঙ্গীয় শব্দকোষ থেকে জান যায় ‘বোলান’ শব্দের অর্থ সম্ভাষণ বা প্রবচন। মতান্তরে ‘বুলা’ বা ভ্রমণ থেকেও বোলান গানের উৎপত্তি হতে পারে বলে মনে করেন একদল লোক গবেষক।
অ্যাসোসিয়েটেড প্রেস
২০০৫ এ ১৭০০ সংবাদপত্র ও ৫০০০ টেলিভিশন ও বেতার সংস্থা এপির সংগৃহিত তথ্য ব্যবহার করেছে। এপির ফটো লাইব্রেরিতে ১ কোটির ও বেশি ছবি আছে। বর্তমানে এপির ২৪২ টি ব্যুরোর মাধ্যমে ১২১টি দেশে সেবা দিচ্ছে।
বোলান গান
ইতিহাস
বাংলায় তুর্কি আক্রমণের পর থেকে শিবের গাজন উপলক্ষে বোলান গান গাওয়া শুরু হয়। বোলান গানের মূলত ৪টি প্রকার— দাঁড় বোলান, পালা বোলান, সখী বোলান ও শ্মশান বোলান।
অ্যাসোসিয়েটেড প্রেস
ইতিহাস
অ্যাসোসিয়েটেড প্রেস ১৮৪৬ সালের মে মাসে মেক্সিকান-আমেরিকান যুদ্ধের খবর প্রেরণের খরচ ভাগ করে নেওয়ার জন্য নিউইয়র্ক শহরের পাঁচটি দৈনিক সংবাদপত্র গঠিত হয়েছিল। এই উদ্যোগের আয়োজন করেছিলেন মোজেস ইয়েল বিচ (1800–68), দি সান এর দ্বিতীয় প্রকাশক, এরপর নিউইয়র্ক হেরাল্ড, নিউইয়র্ক কুরিয়ার এন্ড এনকুইয়ার, দ্য জার্নাল অব কমার্স এবং নিউ ইয়র্ক ইভিনিং এক্সপ্রেস যোগ দিয়েছিল।
বোলান গান
প্রকৃতি
বোলান গান একটি দল হিসাবে গাওয়া হয়। এই গান ঢোল এর বাজনার তালে গাওয়া হয়। ঢোল বাদকরা ঢোল বাজায় আর দলপতি গান করে। অনেক সময় এই গানের সঙ্গে নৃত্য শিল্পী থাকে যারা গানের তালে তালে নৃত্য করে। দলপতির সঙ্গে সহযোগিরাও গান করে। সহযোগিদের গান গাওয়াকে বলা হয় ধৌয়া তোলা। বোলানগান সামাজিন ও পৌরানিক বা দেবদেবীদের নিয়ে পালা আকারে উপস্থাপন করা হয়। পালা বাদার জন্য একজন থাকেন প্রতিটি দলে। দুর্গা ও শিবের বোলান পালা বেশ জনপ্রীয়। গাজনের অনুষ্ঠানে বোলান গান হিসাবে বোলান গান গাওয়া হয়।
আসরের শুরুতে গুরু বন্দনা করে বোলান গাইতে পছন্দ করেন নদিয়ার বোলান শিল্পীরা। এরই একটি নিচে দেখুন-
৩৬ ফার্মহাউস
৩৬ ফার্মহাউস হল ২০২২ সালের একটি ভারতীয় হিন্দি ভাষার সাসপেন্স হাস্যরসাত্মক নাট্য চলচ্চিত্র। এটি লিখেছেন সুভাষ ঘাই এবং পরিচালনা করেছেন রাম রমেশ শর্মা। মুক্তা সার্চলাইট ফিল্মস এবং জি স্টুডিওকে সাথে নিয়ে চলচ্চিত্রটি প্রযোজনা করেছেন সুভাষ ঘাই এবং রাহুল পুরি। চলচ্চিত্রেটিতে মুখ্য ভূমিকায় অভিনয় করেছে অমল পরাশর, বরখা সিং, বিজয় রাজ, সঞ্জয় মিশ্র এবং ফ্লোরা সাইনি । চলচ্চিত্রটি ২১ জানুয়ারী ২০২২ সালে ওটিটি প্ল্যাটফর্ম জি৫-এ মুক্তি পায়।
পটভূমি
মাতা পদ্মিনী রাজসিংহ, বেশ অসুস্থ, যিনি তার মৃত্যুর পরে, ৩৬ ফার্মহাউস এবং আশেপাশের ৩০০ একর জমি তার বড় ছেলে রৌনকের কাছে হস্তান্তর করার পরিকল্পনা করেছেন। তার অন্য দুই ছেলে, গজেন্দ্র এবং বীরেন্দ্র এই সিদ্ধান্তের সাথে দৃঢ়ভাবে একমত নন এবং তারা তাকে বোঝানোর জন্য এবং উইলটি পুনরায় লেখার জন্য প্রতীক কক্কর নামে একজন আইনজীবীকে পাঠায়।
সাউন্ডট্র্যাক
গানের কথা লিখেছেন সুভাষ ঘাই এবং তিনি দুটি গানেরই সুরকার। জি৫ ১২ জানুয়ারী ২০২২ সালে একটি ট্রেলার মুক্তি দেয় এবং চলচ্চিত্রটি ২১ জানুয়ারী ২০২২ সালে মুক্তি পাবে বলে জানায়।
সমালোচনামূলক পর্যালোচনা
চলচ্চিত্রটি প্রাথমিক পর্যালোচনা মোটেও ভালো হয়নি। ফার্স্ট পোস্ট মুভিটিকে বিব্রতকরভাবে খারাপ হিসেবে মূল্যায়ন করে। আউটলুক ইন্ডিয়ারও অনুরূপ পর্যালোচনা ছিল এই বলে যে, সুভাষ ঘাই এখনও ১৯৮০-এর দশকের সিনেমা তৈরি করছেন।
শ্যামলী রায়
শ্যামলী রায় (জন্ম: ৫ এপ্রিল, ১৯৯৪) নড়াইলে জন্মগ্রহণকারী বাংলাদেশের প্রথিতযশা প্রমিলা রিকার্ভ তীরন্দাজ। ২০১৫ সালে ডেনমার্কের কোপেনহেগেনে অনুষ্ঠিত বিশ্ব আর্চারি চ্যাম্পিয়নশিপ প্রতিযোগিতায় অংশগ্রহণ করেন। ঐ প্রতিযোগিতায় ব্যক্তিগত রিকার্ভ বিষয়ে অবতীর্ণ হন তিনি। ব্রাজিলের রিও দি জেনেরিওতে অনুষ্ঠিত ২০১৬ সালের গ্রীষ্মকালীন অলিম্পিকে বাংলাদেশের প্রতিনিধিত্ব করেছেন তিনি।
ওয়ান অর্ডিনারি ডে
ওয়ান অর্ডিনারি ডে (আক্ষরিক অর্থ: একটি সাধারণ দিন) হল একটি দক্ষিণ কোরিয়ার স্ট্রিমিং টেলিভিশন সিরিজ যা কিম সু-হিউন এবং চা সেউং-ওন অভিনীত। এটি পিটার মোফ্যাটের লেখা ব্রিটিশ টেলিভিশন সিরিজ ক্রিমিনাল জাস্টিস-এর উপর ভিত্তি করে তৈরি। এটি ২৭ নভেম্বর, ২০২১ থেকে ১৮ ডিসেম্বর, ২০২১ পর্যন্ত দক্ষিণ কোরিয়ার কুপাং প্লে- তে সম্প্রচার হয়েছিল। এটি দক্ষিণ কোরিয়ার বাইরে কেবলমাত্র ভিউ-এর মাধ্যমে স্ট্রিমিং হচ্ছে।
সারমর্ম
এটি ফৌজদারি বিচার ব্যবস্থার মধ্যে দু'জন পুরুষের গল্পের মধ্য দিয়ে যায় যারা একজন মহিলার হত্যায় জড়িত।
প্রযোজনা
৫ই জানুয়ারি, ২০২১-এ ঘোষণা করা হয়েছিল যে দ্য স্টুডিও এম, চোরোকবেম মিডিয়া এবং গোল্ড মেডেলিস্ট ব্রিটিশ ব্রডকাস্টিং কর্পোরেশন (বিবিসি) ক্রাইম সিরিজ ক্রিমিনাল জাস্টিসের উপর ভিত্তি করে একটি টেলিভিশন সিরিজ সহ-প্রযোজনা করবে। বিবিসি স্টুডিও তার মিডিয়া সেন্টারের মাধ্যমে ১৩ই জানুয়ারি অভিযোজন নিশ্চিত করেছে। কিম সু-হিউন এবং চা সেউং-উন তারকারা প্রধান ভূমিকায় অভিনয় করেছেন, কওন সুন-কিউ চিত্রনাট্য লিখেছেন এবং লি মিউং-উ ধারাবাহিকটি পরিচালনা করেছেন। ২০২১ সালের প্রথমার্ধে চিত্রগ্রহণ শুরু হয়েছিল। এটি দক্ষিণ কোরিয়ায় একচেটিয়া সম্প্রচার অধিকার সহ কুপাং প্লে-এর প্রথম মূল ধারাবাহিক।
লিটো
লেটো (Λητώ Lētṓ; Λατώ, Lātṓ গ্রিক পুরাণের অন্যতম টাইটান। জিউসের ঔরসজাত অ্যাপোলো ও আর্টেমিসের মাতা। জিউসের সাথে প্রণয়ের কারণে জিউসপত্নী হেরার বিরাগভাজন হন।
Kos দ্বীপপুঞ্জ তার জন্মস্থান বলে ধারণা করা হয়। দেবতা জিউস তার যমজ সন্তানের জনক।
সাযযাদ কাদির
সাযযাদ কাদির (জন্ম: ১৪ এপ্রিল, ১৯৪৭) বাংলাদেশের একজন প্রখ্যাত সাহিত্যিক ও সাংবাদিক। তিনি বাংলা সাহিত্যের ষাটের দশকের অন্যতম কবি, গবেষক ও প্রাবন্ধিক হিসেবে পরিচিত।
জন্ম ও পারিবারিক পরিচয়
তিনি ১৯৪৭ সালের ১৪ই এপ্রিল টাঙ্গাইল জেলার মিরের বেতকা গ্রামে তার মাতুলালয়ে জন্মগ্রহণ করেন। তার পৈতৃক নিবাস টাঙ্গাইল জেলার দেলদুয়ার উপজেলায়।
শিক্ষা জীবন
সাযযাদ কাদির ১৯৬২ সালে বিন্দুবাসিনী উচ্চ বিদ্যালয় থেকে মাধ্যমিক পরীক্ষায় উত্তীর্ণ হন। তিনি ঢাকা বিশ্ববিদ্যালয় থেকে বাংলা ভাষা ও সাহিত্যে ১৯৬৯ সালে স্নাতক (সম্মান) এবং ১৯৭০ সালে স্নাতকোত্তর ডিগ্রী অর্জন করেন।
কর্ম জীবন
দেশ স্বাধীন হবার পর ১৯৭২ সালে তিনি করোটিয়া সা'দত কলেজ-এর বাংলা বিভাগে শিক্ষক হিসেবে যোগদান করেন। ১৯৭৬ সালে তিনি কলেজের চাকরি ত্যাগ করে সাপ্তাহিক বিচিত্রা পত্রিকায় যোগদানের মাধ্যমে সাংবাদিকতা পেশায় আত্মনিয়োগ করেন এবং ১৯৭৮ সালে এটি ত্যাগ করে রেডিও বেইজিং-এ যোগ দেন। ১৯৮০ সালে রেডিও বেইজিং-এর চাকরি ছেড়ে দেন এবং ১৯৮২ সাল থেকে ১৯৮৫ সাল পর্যন্ত দৈনিক সংবাদ পত্রিকায় যুক্ত থাকেন। এরপর ১৯৮৫ সালে থেকে ১৯৯২ সাল পর্যন্ত কাজ করেন আগামী-তারকালোক পত্রিকায় পরবর্তীতে এটি ত্যাগ করেন ও দৈনিক দিনকালে যোগ দেন। ১৯৯৫ সালে দৈনিক দিনকাল হতে ইস্তফা দিয়ে যোগ দেন বাংলাদেশ প্রেস ইনিস্টিটিউটে এবং ২০০৪ সাল পর্যন্ত এখানে কর্মরত থাকেন। তিনি ২০০৪ সাল থেকে দৈনিক মানবজমিন পত্রিকায় যুগ্ম সম্পাদক হিসেবে কর্মরত আছেন।
প্রকাশিত গ্রন্থ
সাযযাদ কাদির শুধু মাত্র কবিতাই নয় গল্প, উপন্যাস, নাটক, প্রবন্ধ-গবেষণা, শিশুতোষ, সম্পাদনা, সঙ্কলন, অনুবাদ সহ বিভিন্ন বিষয়ে ৬০টির বেশি গ্রন্থ রচনা করেছেন। তার প্রকাশিত গ্রন্থগুলোর মধ্যে রয়েছে:
সম্মাননা
১।পশ্চিমবঙ্গের নাথ সাহিত্য ও কৃষ্টি কেন্দ্রিক সাহিত্যপত্রিকা ‘শৈবভারতী’র ৩৪তম বর্ষপূর্তি উপলক্ষে প্রবন্ধ সাহিত্যে সাযযাদ কাদিরকে শৈবভারতী পুরস্কার দেয়া হয়।
২। জাতীয় কবিতা পরিষদ পুরস্কার ২০১৯
সৈয়দ আব্দুল মজিদ
মৌলভী খান বাহাদুর সৈয়দ আবদুল মজিদ, সিআইই (১৮৭২-১৯২২), এছাড়াও কাপ্তান মিঞা নামেও পরিচিত, ছিলেন একজন বাঙালি রাজনীতিবিদ, আইনজীবী এবং উদ্যোক্তা। তিনি ব্রিটিশ ভারতের কৃষি ও চা শিল্পের উন্নয়নের পাশাপাশি সিলেট অঞ্চলে ধর্মনিরপেক্ষ ও ইসলামী শিক্ষায় তাঁর অবদানের জন্য উল্লেখযোগ্য।
প্রারম্ভিক জীবন
আবদুল মজিদ ১৮৭২ সালে সিলেটের কাজী ইলিয়াসের এক সম্ভ্রান্ত বাঙালি মুসলিম সৈয়দ পরিবারে জন্মগ্রহণ করেন। তাঁর পিতা সৈয়দ আবদুল জলিল। তাঁর দাদা সৈয়দ মুহিবুল্লাহ ছিলেন সিলেটি যিনি মৌলভীবাজার থেকে আগত এবং মুসলিম প্রচারক শাহ মোস্তফার বংশধর ছিলেন। তাঁর মা হাসব-উন-নিসা ছিলেন মৌলভী সৈয়দ কুদরতুল্লাহর নাতনী। এর ফলে আবদুল মজিদকে একটি ঐতিহ্যবাহী ইসলামী পরিবারে গড়ে তোলা হয়েছিল যেখানে তিনি মৌলভী হওয়ার জন্য পড়াশোনা করেছিলেন। তিনি বাংলা (সিলেটি সহ), ইংরেজি ও উর্দুতে সাবলীল ছিলেন।
তিনি সিলেটের নবাব তালেব বেঙ্গল স্কুলে প্রাথমিক শিক্ষা শেষ করেছেন। তাঁর মাধ্যমিক পড়াশোনা সিলেট জেলা উচ্চ বিদ্যালয়ে হয়েছিল, যেখানে তিনি ১৮৮৭ সালে ম্যাট্রিক পাস করেন। তারপরে তিনি কলকাতায় চলে আসেন যেখানে তিনি প্রেসিডেন্সি কলেজের পাশাপাশি সেন্ট জেভিয়ারস কলেজে পড়াশোনা করেন । তিনি ১৮৯২ সালে বিএ (অনার্স) এবং ১৮৯৪ সালে বিএল (অনার্স) ডিগ্রি অর্জন করেছিলেন।
আব্দুল মজিদ দাড়ি রেখে মাথায় পাগরি পরতেন। তিনি আচকান এবং ঐতিহ্যবাহী পায়জামা পরার জন্য পরিচিত ছিলেন।
ক্যারিয়ার
ডান|থাম্ব|260x260পিক্সেল| ঢাকায় নিখিল ভারত মোহামেডান শিক্ষা সম্মেলন (১৯০৬) আব্দুল মজিদ আইন ও কৃষিতে স্নাতক করার পর কয়েক বছর সিলেট জেলা বার এসোসিয়েশনের সাথে যুক্ত ছিলেন। তার প্রধান আগ্রহ ছিল কৃষিক্ষেত্রে এবং একজন মুসলমান হিসেবে তিনি আঞ্জুমান-ই-ইসলামিয়া আন্দোলনে যোগ দেন। এই ফোরাম ছিল একমাত্র মুসলিম রাজনৈতিক সংগঠন যা নিখিল ভারত মুসলিম লীগের আগে ছিল। ১৯০২ সালে তাকে সিলেট ইউনিয়নের সেক্রেটারি এবং পরে সভাপতি করা হয়। ১৯০৪ সালে তিনি মুহাম্মদ বখত মজুমদার, করিম বখশ ও গোলাম রব্বানীর পাশাপাশি ব্রহ্মচর চা এস্টেট চালু করেন। তিনি ১৯০৬ সালে সিলেট পৌরাসাভা'র ভাইস চেয়ারম্যান এবং পরে ১৯০৯ সালে ৩ বছরের জন্য চেয়ারম্যান হন। আসাম ভিত্তিক জেলা সেশন জজ হিসেবে ঢাকার নবাব খাজা সলিমুল্লাহ তাকে ঢাকার শাহবাগে অনুষ্ঠিত ১৯০৬ সালের অল ইন্ডিয়া মোহামেডান শিক্ষা সম্মেলনে যোগ দানের জন্য আমন্ত্রণ জানান। এই সম্মেলন নিখিল ভারত মুসলিম লীগ গঠনের জন্য অত্যন্ত গুরুত্বপূর্ণ ছিল।
১৯০৮ সালে তাঁকে ভারত সরকার পুনে সিটির কৃষি গবেষণা ও কলেজের উদ্বোধনী অনুষ্ঠানে আমন্ত্রণ জানিয়েছিল। আব্দুল মজিদ আসামের প্রথম স্থানীয় ও মুসলিম মন্ত্রী ছিলেন। ১৯১১ সালের ২ ফেব্রুয়ারি আব্দুল মজিদ অল ইন্ডিয়া চা অ্যান্ড ট্রেডিং কোম্পানি প্রতিষ্ঠার মাধ্যমে চা শিল্পকে আদিবাসী হিসেবে গড়ে তুলেছিলেন। ফলশ্রুতিতে তিনি সিলেট অঞ্চলে তিনটি চা বাগান প্রতিষ্ঠা করেন। কোম্পানির অনুমোদিত মূলধন ছিল ১ লাখ টাকা, মূলধন পরিশোধ করা হয় ৭ লাখ টাকা এবং সাবস্ক্রাইব কৃত মূলধন ছিল ৮ লাখ টাকা। চা বাগানের মালিক ছাড়াও তিনি অনেক কৃষি খামার এবং একটি তেল কারখানার মালিক ছিলেন যা তাকে আসামে প্রথম আদিবাসী করে তোলে।
ছয় গোস্বামী
ছয় গোস্বামী বলতে বৈষ্ণব ধর্মের সংস্কৃৎ বিষয়ের সাথে সংশ্লিষ্ট ছয় জন পণ্ডিত, যথা: সনাতন গোস্বামী, রূপ গোস্বামী, রঘুনাথ দাস গোস্বামী, গোপাল ভট্ট গোস্বামী, রঘুনাথ ভট্ট গোস্বামী ও শ্রীজীব গোস্বামীকে একত্রে বোঝানো হয়ে থাকে। তাঁরা শ্রীচৈতণ্য দেবের সান্নিধ্য লাভ করেছিলেন এবং গৌড়ীয় বৈষ্ণবধর্মের বিকাশে অশেষ অবদান রেখেছেন।
সৈয়দ আব্দুল মজিদ
ক্যারিয়ার
১৯১২ সালে তিনি শাহ জালালের দরগাহের দক্ষিণে অবস্থিত আঞ্জুমান-ই-ইসলামিয়ার নতুন সদর দফতর হিসাবে সিলেটে মুসলিম ইনস্টিটিউট হল প্রতিষ্ঠা করেন। এটি এখন শহীদ সুলেমান হল নামে পরিচিত এবং এক পর্যায়ে জিন্নাহ হল নামে পরিচিত ছিল।
১৯১৩ সালে তিনি আসামের শিক্ষামন্ত্রী হিসেবে তার ভূমিকার অংশ হিসেবে আঞ্জুমান-ই-ইসলামিয়ার পুরাতন বেসরকারি মাদ্রাসায় সিলেট সরকার আলিয়া মাদ্রাসা প্রতিষ্ঠা ও উন্নয়ন করেন। তিনি একটি বক্তৃতা দেন এবং সিলেট শহরে একটি উচ্চ পর্যায়ের মাদ্রাসা প্রকল্পের জন্য তহবিল সংগ্রহের জন্য কানিশাইলের মুসলিম মৎস্যজীবী সমিতির উদ্দেশ্যে ভাষণ দেন। এর জবাবে ধনী মহিমাল ব্যবসায়ী টাকা তুলে তার হাতে তুলে দিতে সক্ষম হন। সেই টাকায় দরগার দক্ষিণ-পূর্বে অবস্থিত বর্তমান সরকারি আলিয়া মাদ্রাসা মাঠসহ মাদ্রাসা বাড়ি নির্মাণের জন্য উপযুক্ত কয়েক একর জমি ক্রয় করা হয় এবং প্রয়োজনীয় নির্মাণ কাজও সম্পন্ন হয়। আব্দুল মজিদকে কিছু লোক প্রশ্ন করে যে কারণে তিনি মাহিমাল সম্প্রদায়ের কাছে আসেন (যা সাধারণত একটি অবহেলিত নিম্নশ্রেণীর মুসলিম সামাজিক দল হিসেবে দেখা হয়)। এর জবাবে তিনি বলেন যে তিনি দেখিয়েছেন যে এই সম্প্রদায় বড় কিছু করতে পারে এবং তাদের অবহেলা করা উচিত নয়।
১৯১৬ সালে তিনি মুরারি চাঁদ কলেজের মর্যাদাকে প্রথম গ্রেড ডিগ্রি স্তরে উন্নীত করেন এবং ১৯১২ সালে উইলিয়াম সিনক্লেয়ার মেরিসের পাশাপাশি ঠাকরে পাহাড়ের মধ্যে স্কুলের ভিত্তি প্রস্তর স্থাপন করেন।
১৯১৯ সালে আঞ্জুমান-ই-ইসলামিয়ার সংবর্ধনা কমিটির সভাপতি ও চেয়ারম্যান হিসাবে তিনি বাঙালি নোবেল বিজয়ী রবীন্দ্রনাথ ঠাকুরকে সিলেটে আমন্ত্রণ করেছিলেন যা ৫০ হাজারেরও বেশি লোককে আকৃষ্ট করেছিল। ১৯১২ সালে তিনি সিলেট সদরের প্রতিনিধিত্বকারী আসামের আইন পরিষদে (বিধায়ক) আসন লাভ করেছিলেন।
আবদুল মজিদ 1920 সালে প্রতিষ্ঠিত সিলেট-বেঙ্গল রিইউনিয়ন লিগের একজন বিশিষ্ট নেতা ছিলেন, সিলেট এবং কাছারকে বাংলায় অন্তর্ভুক্ত করার দাবিতে জনমত জাগ্রত করার জন্য যা তৈরি হয়েছিল। তবে ১৯২৮ সালের সেপ্টেম্বরে সুরমা উপত্যকা মুসলিম সম্মেলনের সময় আবদুল মজিদ এবং আঞ্জুমান-ই-ইসলামিয়া পরে সিলেট ও কাছার বাংলায় স্থানান্তরিত করার বিরোধিতা করে এবং মুহাম্মদ বখত মজুমদারের প্রস্তাবকে সমর্থন করেছিলেন। ডান|থাম্ব|450x450পিক্সেল| সৈয়দ আব্দুল মজিদ ১৯১১ সালে রাজা পঞ্চম জর্জের দিল্লি দরবারে আমন্ত্রিত অভিজাত হিসেবে সম্মানিত হন।
পুরস্কার
১৯১৫ সালে, ব্রিটিশ রাজ তাকে রাজা পঞ্চম জর্জের ১৯১৫ সালের জন্মদিন সম্মানের অংশ হিসাবে খান বাহাদুর উপাধিতে ভূষিত করে। পরবর্তীতে কিং জর্জ পঞ্চম ১৯২২ সালের নববর্ষ সম্মানের অংশ হিসাবে তাঁকে ভারতীয় সাম্রাজ্যের কমপিয়ন অফ দ্য অর্ডার অফ দি অর্ডার অফ দ্য পিওরিটি সম্মানিত করা হয় । এটি ছিল আসামের রাজ্যপাল উইলিয়াম সিনক্লেয়ার মেরিসের শিক্ষামন্ত্রী হিসাবে আবদুল মজিদের কার্যালয়ের সময়।
মৃত্যু
আবদুল মজিদ ৫০ বছর বয়সে শিলংয়ে মারা যান। তাঁর কন্যা পুত্র আবু সালেহ চৌধুরী, বিস্মৃত কাপ্তান নামে  তার জীবনী লিখেছিলেন। সৈয়দ মকসুদ নামে আবদুল মজিদেরও এক ছেলে ছিলেন।
আজমীর সিং অউলখ
আজমীর সিং আউলাখ একজন পাঞ্জাবী ঔপন্যাসিক এবং নাট্যকার (পাঞ্জাবের বাথিন্দ্রা জেলার কিষানগঞ্জ গ্রামের ফারবারিতে ১৯৪২ সালে জন্ম).
বই এবং নাটক
Niuṃ-jaṛa : আজমীর সিং অউলখ
Satta bagāne : নাটক
Gānī
Ishaka bājha namāza dā hajja nāhī
Bhajjīāṃ bāhāṃ : নাটক
Arabada narabada dhundhūkārā : tinna nāṭaka te do kāwiikāṅgī
Bagāne bohaṛa dī chāṃ
Ikka sī dariā : নাটক
Jhanāṃ de pāṇī
Aise jana wirale sam̆sāre : নাটক
পুরস্কার
২০০৬ সালে Ishaka bājha namāza dā hajja nāhī (নাটক) এর জন্য সাহিত্য একাডেমী পুরস্কার জেতেন.
ম্যাঙ্গালোর আন্তর্জাতিক বিমানবন্দর
ম্যাঙ্গালোর বিমানবন্দর, বা বাজপে বিমানবন্দর হল ভারতের কর্ণাটক বাজপে বন্দর-নগরী ম্যাঙ্গালোর-এ পরিসেবা প্রদানকারী একটি আন্তর্জাতিক বিমানবন্দর। কর্ণাটকের দুটি আন্তর্জাতিক বিমানবন্দরের মধ্যে এটি একটি এবং অপরটি ব্যাঙ্গালোর বিমানবন্দর। ম্যাঙ্গালোর বিমানবন্দর থেকে প্রতিদিন দক্ষিণ ভারতের , পশ্চিম ভারতের ও মধ্যপাচ্যের দেশ গুলিতে বিমান যোগাযোগ রয়েছে। এই বিমানবন্দরটি ২৫ ডিসেম্বর ১৯৫১ সালে বাজপে বিমানক্ষেত্র হিসাবে চালু হয়। তখন প্রধানমন্ত্রী জহরলাল নেহেরু ম্যাঙ্গালোরে আসেন এই বিমানবন্দর হয়ে।
কলেরেবিয়া অরিক্সা
অরিক্সা আর্গাস(বৈজ্ঞানিক নাম: Callerebia orixa (Moore)) প্রজাতি এশিয়ায় প্রাপ্ত নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।
ইউনেস্কো প্রতিনিধিত্বমূলক সাহিত্যকর্মের সংকলন
ইউনেস্কো প্রতিনিধিত্বমূলক সাহিত্যকর্মের সংকলন (ইংরেজি: UNESCO Collection of Representative Works) বা ইউনেস্কো প্রতিনিধিত্বমূলক সাহিত্যকর্মের তালিকা (ইংরেজি: UNESCO Catalogue of Representative Works) ছিল ১৯৪৮ থেকে ২০০৫ সাল পর্যন্ত প্রায় ৫৭ বছর সক্রিয় একটি ইউনেস্কো অনুবাদ প্রকল্প। এই প্রকল্পের উদ্দেশ্য ছিল প্রধানত একটি স্বল্প-পরিচিত ভাষা থেকে ইংরেজি ও ফরাসির মতো অধিকতর আন্তর্জাতিক ভাষায় বিশ্বসাহিত্যের শ্রেষ্ঠ কীর্তিগুলির অনুবাদ। ২০০৫ সালের হিসেব অনুযায়ী, প্রায় পঞ্চাশটি এশীয় ভাষা, কুড়িটি ইউরোপীয় ভাষা এবং সেই সঙ্গে আফ্রিকা ও ওশিয়ানিয়ার বেশ কিছু সাহিত্য ও ভাষা মিলিয়ে পঁয়ষট্টিটিরও বেশি সাহিত্য থেকে ১০৬০টি রচনা এই তালিকার অন্তর্ভুক্ত হয়েছিল।  এই প্রকল্পের অধীকে কিছু কিছু রচনা অধিকতর কম প্রচলিত ভাষাতেও অনূদিত হয়। যেমন জাপানি লেখক ইয়াসুনারি কাওয়াবাতার রচনা ইন্দোনেশীয় ভাষায় (আটটি অন্য ভাষা সহ) অথবা উর্দু কবি ফৈজ আহমেদ ফৈজের রচনা হাঙ্গেরীয় ভাষায় (অন্য দু'টি ভাষা সহ) অনূদিত হয়। ইউনেস্কো অনুবাদ ও প্রকাশনার কাজে অর্থসাহায্য করলেও নিজে প্রকাশকের ভূমিকা পালন করত না; বরং অন্যান্য প্রকাশকেদের সঙ্গে কাজ করত এবং সেই প্রকাশকেরাও স্বাধীনভাবে বই বিক্রয় করতে পারতেন।
একাধিক মানদণ্ডের ভিত্তিতে সাহিত্যকর্ম এই তালিকায় নির্বাচিত হত। সাধারণত, অনুবাদের পূর্বপ্রকাশিত নতুন সংস্করণ গ্রহণ করা হত না এবং স্বল্পপরিচিত ও স্বল্পপ্রসূ সমসাময়িক লেখকদের রচনাও খুব অল্প ক্ষেত্রেই অন্তর্ভুক্তির জন্য বিবেচিত হত। নিম্নলিখিত প্রক্রিয়ায় রচনা নির্বাচন করা হত: সদস্য রাষ্ট্রগুলি তাদের সাংস্কৃতিক মূল্যবোধের প্রতিনিধিত্বকারী সাহিত্যকর্মের নাম প্রস্তাব করত। আন্তর্জাতিকভাবে স্বীকৃত সাংস্কৃতিক সংগঠনগুলিকেও (যেমন পেন ফেডারেশন অফ রাইটার্স ও ইন্টারন্যাশনাল কাউন্সিল ফর ফিলোসফি অ্যান্ড হিউম্যানিস্টিক স্টাডিজ) এই তালিকাগুলি প্রস্তুতির কাজে পরামর্শের জন্য ডাকা হয়েছিল। সেই সঙ্গে যে সকল প্রকাশক এই সংকলনে স্থান অর্জনের জন্য উপযুক্ত কোনও নির্দিষ্ট রচনার অনুবাদের দায়িত্ব গ্রহণে ইচ্ছুক থাকতেন, তাদের পরামর্শও গ্রহণ করা হত।
২০০৫ সালের হিসেব অনুযায়ী, ইউনেস্কো আর নতুন অনুবাদের জন্য অর্থসাহায্য করে না, তবে পূর্ববর্তী অনুবাদগুলিকে অনলাইনে এখনও সংরক্ষণ করে।
পরিসংখ্যান
নিম্নোক্ত তালিকায় যে সকল প্রধান ভাষায় সাহিত্যকর্ম অনূদিত হয়েছে সেগুলির তালিকা সংশ্লিষ্ট ভাষায় অনূদিত গ্রন্থের সংখ্যা-সহ দেওয়া হল:
যে সকল ভাষা থেকে গুরুত্বপূর্ণ সংখ্যায় সাহিত্যকর্ম অনূদিত হয়েছে সেগুলি হল:
এক ভাষা থেকে অপর ভাষায় অনূদিত সাহিত্যকর্মের পরিসংখ্যান:
যে লেখকদের রচনা গুরুত্বপূর্ণ সংখ্যায় অনূদিত হয়েছে:
গৌরী সেন
গৌরী সেন বা গৌরীশঙ্কর সেন (মতান্তরে গৌরীকান্ত সেন) (c. ১৫৮০ - c. ১৬৬৭) ছিলেন সুবর্ণবণিক সম্প্রদায়ভূক্ত সম্ভ্রান্ত ব্যবসায়ী এবং সপ্তদশ শতকের এক বিশিষ্ট দানবীর, যিনি বাংলায় বহুল প্রচারিত লাগে টাকা দেবে গৌরী সেন প্রবাদের নায়ক হিসাবে খ্যাতি অর্জন করেন।
পরিচয়
গৌরী সেন ষোড়শ শতকের শেষের দিকে আনুমানিক ১৫৮০ খ্রিস্টাব্দে তৎকালীন হুগলি জেলার বালাগ্রামে (বর্তমানে হাওড়া জেলার বালিতে), অন্যমতে মুর্শিদাবাদ জেলার বহরমপুরে জন্মগ্রহণ করেন।পিতা ছিলেন নন্দরাম সেন। তার পিতৃদত্ত নাম ছিল গৌরীশঙ্কর সেন এবং পিতামাতার সাত সন্তানের সর্বকনিষ্ঠ ছিলেন তিনি। তাদের পূর্বপুরুষ পুরন্দর সেন সপ্তগ্রাম পতনের পর বালিতে এসে বসবাস শুরু করেছিলেন। প্রথমদিকে ১৫৯৯ খ্রিস্টাব্দে গৌরীশঙ্কর পর্তুগিজদের তৈরি ব্যান্ডেল চার্চে দেওয়ানের কাজ করতেন। পরে মুঘল শাসকের তৎপরতা বৃদ্ধি হলে সাংসারিক পরিস্থিতি সামাল দিতে ১৬৩২ খ্রিস্টাব্দে বৈদেশিক বাণিজ্য শুরু করেন। কাজের সূত্রে গৌরীশঙ্কর কলকাতায় আসেন এবং কলকাতার বৈষ্ণবচরণ শেঠ নামক এক বিত্তবান ব্যবসায়ীর সঙ্গে অংশীদারিতে ব্যবসা শুরু করেন। কাপড়, শস্য, তেল, দস্তা ইত্যাদির ভালো বাজার ছিল সেসময়। কলকাতার বড়বাজার ছিল তার ব্যবসার ক্ষেত্র। বিভিন্ন জায়গা থেকে শস্য নিয়ে গৌরী সেন চাহিদা মতো নৌকা করেই জলপথে বিভিন্ন জায়গায় তা রফতানি করতেন। সততা আর বুদ্ধির জোরে ব্যবসায় খুব তাড়াতাড়ি তার শ্রীবৃদ্ধি ঘটে। পুরানো কলকাতার আহিরীটোলায় প্রাসাদোপম বাড়ি তৈরি করেন। গৌরী সেন ও বৈষ্ণবচরণ শেঠ দুজনে মিলে একবার ডুবে যাওয়া সাতটি নৌকার দস্তা নিলামে কেনেন। পরে দেখা যায় আসলে দস্তার নিচে রূপা লুকিয়ে পাচার করা হচ্ছিল। বৈষ্ণবচরণ অপ্রত্যাশিত এই সৌভাগ্য গৌরী সেনের জন্য হয়েছে ভেবে তার ভাগের পুরো অংশ গৌরীকে দিয়ে দেন এবং গৌরী সেন সেই রূপা ঈশ্বরের কৃপা বলে গ্রহণ করেন এবং স্থির করেন এই অকল্পনীয় সম্পদ ও ঐশ্বর্য গরীব-দুঃখী বা যাদের অর্থের অভাব, তাদের দান করে দেবেন। ১৫৯৯ -১৬০০ খ্রিস্টাব্দ হতেই তিনি দান-ধ্যান শুরু করেন। তার দানের হাতও দরাজ ছিল। কন্যাদায়গ্রস্ত পিতার জন্য ছিল তার অবারিত দ্বার। দেনাগ্রস্ত বা রাজদ্বারে বিপদগ্রস্তের সাহায্যে তিনি ছিলেন মুক্তহস্ত। জনহিতকর কাজেও তার সহযোগিতা ছিল পূর্ণমাত্রায়। অনেকের ধারণা, তিনি ছিলেন হুগলির 'গৌরীশঙ্কর' শিবমন্দিরের প্রতিষ্ঠাতা। মুক্তহস্তে অর্থ দানকারী গৌরী সেন ১৬৬৭ খ্রিস্টাব্দে মারা যান। তবে প্রবাদ পুরুষ হয়ে বাঙালির কাছে অমর হয়ে আছেন।
অন্যান্য
প্রবাদের গৌরী সেন কে ছিলেন, তা জানতে অনেক গবেষণা হয়েছে। বর্তমান বাংলায় তথা কলকাতায় সেন বংশের বহু ব্যবসায়ীও আছেন, তারা প্রবাদ পুরুষের উত্তরপুরুষ বা বংশধর হিসাবে দাবিও করেন। অনেকে মন্তব্যও করেন গৌরী সেন ছিলেন এক রূপক চরিত্র। তবে একথা বলা চলে সেসময়ের গৌরী সেন যদি বাস্তবের একজন ছিলেন, তাহলে তিনি বাংলায় এক অপরিহার্য চরিত্রই ছিলেন। কেননা গৌরী সেন কেবল ধনের গৌরবে বড়লোক হননি, তিনি বিত্তের মতো চিত্তের দিক দিয়েও ধনী ছিলেন। প্রবাদ-প্রবচনের অর্থে যদিও প্রবাদটি 'টাকার অপব্যবহার'-এ বোঝানো হলেও, বাঙালির সমাজসেবায়, মঙ্গলকাজে বিপুল অর্থের প্রয়োজনে গৌরী সেন থাকুন।
বোটানিক্যাল গার্ডেন ও ইকো-পার্ক, সীতাকুণ্ড
বিবরণ
ঐতিহাসিক চন্দ্রনাথ পাহাড়ের পাদদেশে বাংলাদেশের প্রথম এবং এশিয়া মহাদেশের বৃহত্তম এ ইকোপার্ক ও বোটানিক্যাল গার্ডেনটির অবস্থান।
মূল ফটক পেরিয়ে একটু এগোলেই রয়েছে জাতীয় কবি কাজী নজরুল ইসলামের স্মৃতিস্তম্ভ। কবি এসেছিলেন পাহাড়ের এ জনপদে। এরই বিস্তারিত লেখা আছে স্তম্ভটির পাশে সাঁটানো সাইনবোর্ডে। এর কিছুদূর এগোলে মানচিত্রে পার্কটির দর্শনীয় স্থান নির্দেশিত রয়েছে।
সেখানে নির্দেশিত পথ ধরে দেড় কিলোমিটার এগোলে সুপ্তধারা ঝর্ণার সাইনবোর্ড ‘সুপ্তধারা ঘুমিয়ে পড়ি জেগে উঠি বরষায়’। এরপর প্রায় এক কিলোমিটার পাহাড়ি ট্রেইল পেরিয়ে দেখা পাওয়া যায় ‘সুপ্তধারা’ ঝর্ণার। আবার এক কিলোমিটার পর্যন্ত গেলে চোখে পড়বে সহস্রধারা ঝর্ণার সাইনবোর্ড। এই এক কিলোমিটার পথে রয়েছে পিকনিক স্পট, ওয়াচ টাওয়ার, হিম চত্বর। সেখান থেকে দূরের সমুদ্রের রূপ চোখে পড়বে। সহস্রধারা ঝর্ণা দেখে এসে বোটানিকাল গার্ডেনের উত্তরে গেলে চোখে পড়বে পাহাড় আর পাহাড়। সহস্র ধারা ও সুপ্তধারা ঝর্ণা থেকে বহমান জলকে কৃত্রিম বাঁধ তৈরির মাধ্যমে গড়ে তোলা হয়েছে কৃত্রিম হ্রদ।
এ পার্কটির মূল আকর্ষণ চন্দ্রনাথ মন্দির। টিকেট কাউন্টার থেকে মন্দির পর্যন্ত ৫ কিলোমিটারের পথ পায়ে হেঁটে অথবা গাড়ি ভাড়া করে যাওয়া যায়। মন্দিরের নিচে থেকে পাহাড়ি পথে খাড়া সিঁড়ি বেয়ে উঠলে দেখা মিলবে মন্দিরের। সনাতন ধর্মাবলম্বীরা পূজায় মগ্ন থাকেন এখানে। ফাল্গুনে শিবসংক্রান্তি পূজার সময় দেশ বিদেশের বৈষ্ণব-বৈষ্ণবীদের কীর্তনে মুখর হয়ে ওঠে পুরো চন্দ্রনাথ ।
উদ্ভিদবৈচিত্র্য
এখানে চোখ পড়বে পাহাড়ে জন্মানো নানা প্রজাতির ফুল। এখানে রয়েছে দুর্লভ কালো গোলাপসহ প্রায় ৩৫ প্রকার গোলাপ, জবা, নাইট কুইন, পদ্ম, স্থলপদ্ম, নাগবল্লী, রঙ্গন, রাধাচূঁড়া, কামিনী, কাঠ মালতী, অলকানন্দা, বাগানবিলাস, হাসনাহেনা, গন্ধরাজ, ফনিকা মিলে রয়েছে ১৫০ জাতের ফুল।
জীববৈচিত্র্য
এখানে পাহাড়ের বাঁকে বাঁকে দেখতে পাওয়া যায় বিভিন্ন প্রজাতির পাখি আর বন্যপ্রাণীর। পার্কটিতে রয়েছে মায়া হরিণ, বানর, হনুমান, শূকর, সজারু, মেছোবাঘ, ভালুক, বনরুই ও বনমোরগ। এছাড়াও আছে দাঁড়াশ, গোখরা, কালন্তি, লাউডগাসহ নানা প্রজাতির সাপ ও জলজ প্রাণী।
মুহাম্মদ হাসান
মুহাম্মদ হাসান (১৮৮০ - ১ জুন ১৯৬১) ছিলেন একজন পাকিস্তানি ইসলামি পণ্ডিত এবং জামিয়া আশরাফিয়া, লাহোরের প্রতিষ্ঠাতা। তিনি দারুল উলুম দেওবন্দে শিক্ষা লাভ করেন। তিনি আশরাফ আলী থানভীর খলিফা এবং আনোয়ার শাহ কাশ্মীরির ছাত্র ছিলেন। তিনি জমিয়ত উলামায়ে ইসলামের সভাপতি ছিলেন।
জীবনী
মুহাম্মদ হাসান পাকিস্তানের পাঞ্জাবের মিলপুর শহরে ১৮৮০ সালে জন্মগ্রহণ করেন। তার পিতা আল্লাহ দাদ। তিনি নিজ শহরে প্রাথমিক শিক্ষা লাভ করেন। মুহাম্মদ মাসুম, আবদুল জব্বার গজনভী, নূর মুহাম্মদ এবং গোলাম মুস্তাফা কাসেমী এবং অন্যান্য আলেমদের কাছ থেকে আরও ধর্মীয় শিক্ষা লাভের পর তিনি আত্মশুদ্ধির জন্য আশরাফ আলী থানভীর কাছে যান। তিনি ক্বারী করিম বখশের কাছ থেকে তাজবিদ ও তেলাওয়াতের সনদ লাভ করেন এবং দারুল উলুম দেওবন্দে আনোয়ার শাহ কাশ্মীরির থেকে হাদিস শিক্ষা করেন।
তিনি পাকিস্তান আন্দোলনের একজন শক্তিশালী সমর্থক ছিলেন। তিনি আশরাফ আলী থানভীর খলিফাও ছিলেন। ১৯৪৭ সালে তিনি লাহোরে আশরাফ আলী থানভীর নামে জামিয়া আশরাফিয়া প্রতিষ্ঠা করেন।
ফাইনাল ফ্যান্টাসি এক্স-২
ফাইনাল ফ্যান্টাসি এক্স-২ ২০০৩ সালে প্রকাশিত একটি রোল-প্লেয়িং ভিডিও গেম। এটি তৈরি ও সম্পাদনা করেছে স্কোয়ার। এটি ২০০১ সালে প্রকাশিত ফাইনাল ফ্যান্টাসি এক্স এর পরবর্তী পর্ব। ফাইনাল ফ্যান্টাসি সিরিজে এই গেমটি প্রথম যেটি এইধরনের প্রচারণা পেয়েছে। গল্পটিতে তুলে ধরা হয়েছে ইউনার কথা যখন সে টাইডাসের সন্ধান করতে থাকে, যে পূববর্তী গেইমটির প্রধান চরিত্র ছিলো। একই সাথে সে চেষ্টা করে যেন স্পিরার রাজনৈতিক দ্বন্দ্ব যুদ্ধে রূপ না নেয়।
প্রথম সিক্যুয়েলপ্রাপ্তফাইনাল ফ্যান্টাসি গেইম হওয়ার পাশাপাশি, ফাইনাল ফ্যান্টাসি এক্স-২ ছিল সিরিজের প্রথম গেম যেখানে মাত্র তিনটি চরিত্র খেলা সম্ভব এবং সব প্রধান চরিত্র নারী। গেমের যুদ্ধ ব্যবস্থায় রয়েছে <i id="mwHQ">ফাইনাল ফ্যান্টাসি</i> ক্যারেক্টার ক্লাস — যেটি সিরিজটির অনন্য গেমপ্লে কনসেপ্টগুলির মধ্যে একটি—এবং একাধিক উপসংহার আছে এমন কয়েকটি গেম এন্ট্রির মধ্যে এটি একটি। দীর্ঘ সময়ের ফাইনাল ফ্যান্টাসি কম্পোজার নোবুও উয়েমাতসুর পরিবর্তে সাউন্ডট্র্যাকটি তৈরি করেছিলেন নরিকো মাতসুয়েদা এবং তাকাহিতো এগুচি।
গেমটি সমালোচকদের দ্বারা ইতিবাচকভাবে গৃহীত হয়েছিল এবং বাণিজ্যিকভাবে সফল হয়েছিল। গেমটি প্লেস্টেশন ২-এ বিক্রিত হয়েছে ৫.৪ মিলিয়ন কপিরও বেশি এবং জিতেছে বেশ কয়েকটি পুরস্কার । এটি ২০০৩ সালের এপ্রিলে এনিক্সের সাথে সংযোজিত হওয়ার আগে স্কোয়ারের দ্বারা প্রকাশিত শেষ ফাইনাল ফ্যান্টাসি গেম। ফাইনাল ফ্যান্টাসি এক্স- এর পাশাপাশি, গেমটি ফাইনাল ফ্যান্টাসি এক্স/এক্স-২ এইচডি রিমাস্টার নামে ২০১৩ সালে প্লেস্টেশন ৩ এবং প্লেস্টেশন ভিটার জন্য হাই-ডেফিনিশনে পুনরায় প্রকাশ করা হয়। ফাইনাল ফ্যান্টাসি এক্স/এক্স-২ এইচডি রিমাস্টার পরে ২০১৫ সালে প্লেস্টেশন ৪, ২০১৬ সালে মাইক্রোসফ্ট উইন্ডোজ এবং ২০১৯ সালে এক্সবক্স ওয়ান এবং নিন্টেন্ডোসুইচের জন্য প্রকাশিত হয়।
লক্ষ্মীপাশা ইউনিয়ন
সংক্ষিপ্ত ইতিহাস
ঐতিহ্যবাহী গোলাপগঞ্জ উপজেলার একটি জনবহুল ইউনিয়ন। ১৯৫৯ সালে প্রতিষ্ঠিত হয়।
গ্রাম সমূহ
উল্লেখযোগ্য গ্রাম সমূহ- দ: লক্ষ্মীপাশা, ঘাসিবর্ণী, উত্তর লক্ষ্মীপাশা, জগঝাপ, জাঙ্গালহাটা, পালপাড়া, পূর্ব নিমাদল, পশ্চিম নিমাদল, কতোয়ালপুর, শ্রীপুর, বাউসী, দক্ষিণভাগ, শ্রীবহর, পলিতাফর।
জনসংখ্যা
সর্বমোট ২১,০১০ জন। এর মধ্যে পুরুষের সংখ্যা ১০,৫৬৮ জন এবং স্ত্রীলোকের সংখ্যা ১০,৪৪২ জন। এর মধ্যে শিক্ষিত লোকের সংখ্যা ৫৩.৬৩%।
স্বাস্থ্যকেন্দ্র
ইউনিয়ন স্বাস্থ্যকেন্দ্র, স্বাস্থ্য ও পরিবার পরিকল্পনা কেন্দ্র, কমিউনিটি ক্লিনিক, মা ও শিশু কল্যাণ কেন্দ্র,।
এনজিও
ব্র্যাক, সীমান্তিক প্রভৃতি উল্লেখযোগ্য।
শিল্প-কলকারখানা ও কুটিরশিল্প
আইসক্রিম ফ্যাক্টরি, বেকারি, উল্লেখযোগ্য।
ইউনিয়ন চেয়ারম্যানগণের তালিকা
বর্তমান চেয়ারম্যান: আব্দুল আলীম তুহিন
হিরাম কক্স
হিরাম কক্স (১৭৬০-১৭৯৯) একজন ব্রিটিশ কূটনীতিক, যিনি ১৮ শতকে বঙ্গ ও বার্মায় কর্মরত ছিলেন। বাংলাদেশের কক্সবাজার শহরটির নাম তার নামে নামকরণ করা হয়।
ব্রিটিশ ইস্ট ইন্ডিয়া কোম্পানি অধ্যাদেশ, ১৭৭৩ জারি হওয়ার পর ওয়ারেন্ট হোস্টিং বাঙলার গভর্নর হিসেবে নিয়োগ প্রাপ্ত হন। তখন হিরাম কক্স পালংকির মহাপরিচালক নিযুক্ত হন। ক্যাপ্টেন কক্স আরাকান শরণার্থী এবং স্থানীয় রাখাইনদের মধ্যে বিদ্যমান হাজার বছরেরও পুরানো সংঘাত নিরসনের চেষ্টা করেন। এবং শরণার্থীদের পুণর্বাসনে গুরুত্বপূর্ণ অগ্রগতি সাধন করেন কিন্তু কাজ পুরোপুরি শেষ করার আগেই মারা (১৭৯৯) যান। তার পূর্নবাসন অবদানকে স্মরণীয় করে রাখতে একটি বাজার প্রতিষ্ঠা করা হয় এবং এর নাম দেয়া হয় কক্স সাহেবের বাজার। যা পরে কক্সবাজার হিসেবে পরিচিতি লাভ করে।
হিরাম কক্স এশিয়াটিক সোসাইটির সদস্য ছিলেন, তিনি এর সাময়িকী এশিয়াটিক রিসার্চে এশিয়ার সংস্কৃতির উপর পাণ্ডিত্যপূর্ণ নিবন্ধ লিখেছেন। তিনি দাবার চারজন খেলোয়াড়ের খেলার উৎপত্তি সম্পর্কিত তার তত্ত্বের জন্য সর্বাধিক পরিচিত, যা কক্স-ফোর্বস তত্ত্ব হিসাবে পরিচিত।
ফিরদৌসী বেগম
ফিরদৌসী বেগম হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় সোনারপুর উত্তর বিধানসভা কেন্দ্রের বিধায়ক হিসেবে দায়িত্ব পালন করছেন।
ওয়েস্টফেলিয়া শান্তিচুক্তি
ওয়েস্টফেলিয়া শান্তিচুক্তি হল ইউরোপে ধর্ম এবং রাজনীতি নিয়ে ১৬১৮ সাল থেকে শুরু হওয়া যুদ্ধের সমাপ্তির জন্য স্বাক্ষরিত শান্তিচুক্তি। এটি ১৬৪৮ সালের ২৪ অক্টোবর জার্মানির ওয়েস্টফেলিয়া নামক স্থানে স্বাক্ষরিত হয়। ইউরোপে শান্তি প্রতিষ্ঠায় ১৬৪৮ সালে স্বাক্ষরিত এই চুক্তির ফলে ৩০ বছরের যুদ্ধ সমাপ্ত হয়। ওয়েস্টফালিয়ার চুক্তি সম্পাদিত হয়েছিল ইউরোপের বিভিন্ন দেশ অর্থাৎ স্পেন,ফ্রান্স,পর্তুগাল,নেদারল্যান্ডস,ওয়েস্টফালিয়ার,পবিত্র রোম সাম্রাজ্য,সুইডেন,রাশিয়া,ইংল্যান্ড,পোল্যান্ড সহ অন্যান্য দেশের মধ্যে। এসব দেশ প্রায় ৩০ বছর (১৬১৮-১৬৪৮) যাবত যুদ্ধে লিপ্ত ছিল। এ যুদ্ধে প্রায় ৮০ লক্ষ সামরিক ও বেসামরিক লোক হতাহত হয়। মূলত যুদ্ধের পরিসমাপ্তি ঘটিয়ে শান্তি স্থাপনই এই চুক্তির উদ্দেশ্য ছিল।
শান্তি প্রতিষ্ঠায় মোট ৩টি চুক্তি স্বাক্ষরিত হয়। যথাঃ- ১. পিস অব মুনস্টার (নেদারল্যান্ডস বনাম স্পেন) ২. মুনস্টার চুক্তি (পবিত্র রোম সাম্রাজ্য বনাম ফ্রান্স) ৩. অসনাব্রুক চুক্তি (পবিত্র রোম সাম্রাজ্য বনাম সুইডেন)
ফলাফল ১. রাষ্ট্রসমূহ পরস্পরের সার্বভৌমত্বকে স্বীকৃতি প্রদান করে। ২. অপর রাষ্ট্রের অভ্যন্তরীণ বিষয়ে হস্তক্ষেপ না করা। একটি রাষ্ট্র অন্য আরেকটি রাষ্ট্রের রাজনীতি, অর্থনীতি বিষয়ে হস্তক্ষেপ করলে সেটা আন্তর্জাতিক আইনের লঙ্ঘন হিসেবে বিবেচিত হবে। ৩. রাষ্ট্রের আইনগত সম অধিকার প্রতিষ্ঠা। ৪. চিরস্থায়ী, প্রকৃত ও আন্তরিক বন্ধুত্ব ও বৈশ্বিক শান্তির অঙ্গীকার।
সুফি খাদিম আলি পাশা
খাদিম আলি পাশা (এছাড়াও সোফু আলি পাশা বা সুফি আলি পাশা নামে পরিচিত; ১৫৬০ সালের সেপ্টেম্বরে মৃত্যুবরণ করেন) ছিলেন একজন উসমানীয় গভর্নর; যিনি দিয়ারবেকির ভিলায়েত (১৫৩৭/৩৮ – ১৫৪০/৪১), বসনিয়া ভিলায়েত (১৫৫২ থেকে এপ্রিল ১৫৫৯) এবং মিশর ভিলায়েত (এপ্রিল ১৫৫৯ সেপ্টেম্বর ১৫৬০ সালে তার মৃত্যুর আগ পর্যন্ত)—এর উসমানীয় গভর্নর হিসেবে দায়িত্ব পালন করেছিলেন।
১৫৬০ সালে আলি পাশা আচেহ থেকে দীর্ঘ যাত্রার পর অ্যাডমিরাল পদে সাইদি আলি রেইসের পুনঃনিযুক্তিকে অবরুদ্ধ করেন, যা রুস্তম পাশা কর্তৃক চাপ দেওয়া হয়েছিল। এর পরিবর্তে সেফার রেইসকে উসমানীয় সাম্রাজ্যের সমগ্র ভারত মহাসাগরীয় নৌবহরের সর্বোচ্চ কমান্ডে উন্নীত করা হয়েছিল।
আলি পাশা ১৫৬০ সালের সেপ্টেম্বরে মিশরের গভর্নর হিসেবে দায়িত্বে থাকা অবস্থায় মারা যান। তাকে কায়রোর নেক্রোপলিসে দাফন করা হয়। তার মৃত্যুর পর আলি পাশার উত্তরসূরিরা ওয়াকফ (উত্তরাধিকার দান) হতে ইস্তাম্বুল স্থাপত্য শৈলীতে সারাজেভোতে (যেখান থেকে তিনি বসনিয়া ভিলায়েত শাসন করতেন) আলী পাশা মসজিদ তৈরি করেছিলেন।
সেলিম উদ্দিন
সেলিম উদ্দিন (জন্ম: ৬ এপ্রিল ১৯৬০) হলেন বাংলাদেশের একজন প্রখ্যাত রাজনীতিবিদ ও ২৩৩ নং (সিলেট-৫) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
প্রাথমিক জীবন
সেলিম উদ্দিন ১৯৬০ সালের ৬ এপ্রিল তৎকালীন সিলেট জেলায় বিয়ানীনাজার উপজেলার নালবহর জন্মগ্রহণ করেন। তার পিতার নাম আছাদ উদ্দিন ও মাতা আজিজুন নেছা।
প্রেমের কেন ফাঁসি
প্রেমের কেন ফাঁসি ২০১৮ সালে মুক্তিপ্রাপ্ত আবু সুফিয়ান পরিচালিত বাংলা ভাষার বাংলাদেশী চলচ্চিত্র। মূখ্য ভূমিকায় সাদেক বাচ্চু, রেবেকা, রাকা বিশ্বাস ওশাহেন শাহ । এটি কুড়িগ্রাম জেলার পটভূমিতে নির্মিত। এটি রাকা বিশ্বাসের অভিষিক্ত চলচ্চিত্র।
নির্মাণ
চলচ্চিত্রটি কুড়িগ্রামের পটভূমিতে কুড়িগ্রাম জেলার বিভিন্ন জায়গায় ধারণ করা হয়। ও সুন্দরী কণ্যা সংগীতটি সিন্দুরমতি দিঘি ও ধরলা নদীর পাড়ে ধারণ করা হয়।
মুক্তি
২০১৮ সালের ২০ মার্চ ‘প্রেমের কেন ফাঁসি’ সিনেমাটি সেন্সর বোর্ড থেকে আনকাট ছাড়পত্র পায় ও ২০ এপ্রিল মুক্তি দেওয়া হয়।
কস্তুরী দাস
কস্তুরী দাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ ও ২০১৬ সালে তিনি পশ্চিমবঙ্গ বিধানসভায় মহেশতলা বিধানসভা কেন্দ্রের বিধায়ক হিসেবে নির্বাচিত হয়েছিলেন।
আব্দুল মতিন
মোঃ আব্দুল মতিন (জন্ম: ১৭ মে ১৯৪৫) হলেন বাংলাদেশের একজন প্রখ্যাত রাজনীতিবিদ ও ২৩৬ নং (মৌলভীবাজার-২) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
প্রাথমিক জীবন
মোঃ আব্দুল মতিন ১৯৪৫ সালের ১৭ মে তৎকালীন ব্রিটিশ ভারতের সিলেট জেলার মৌলভীবাজারে জন্মগ্রহণ করেন। তার পিতার নাম আব্দুল মজিদ ও মাতা মস্তরিমা বিবি।
কনস্টানিয়া বন্দর
কনস্টানিয়া বন্দর বসফরাস প্রণালী থেকে ১৭৯ নটিক্যাল মাইল (৩৩২ কিমি) ও সুলিনা শাখা থেকে ৮৫ নটিক্যাল (১৫৭ কিমি)কৃষ্ণ সাগরের পশ্চিম উপকূলে রোমানিয়ার কনস্টানিয়ায় অবস্থিত। এটি ৩,৯২৬ হেক্টর (৯,৭০০একর) জুড়ে বিস্তৃত, যার মধ্যে ১,৩১৩ হেক্টর (৩,২৪০ একর) ভূমি এবং অবশিষ্ট ২,৬১৩ হেক্টর (৬,৪৬০ একর) জলভাগ। উত্তর ও দক্ষিণ দিকে সমুদ্রের মধ্যে অবস্থিত দুটি জলপ্রাচীর (ব্রেকওয়াটার) বন্দরকে সুরক্ষিত রাখে, বন্দর কার্যক্রমের জন্য সবচেয়ে নিরাপদ পরিস্থিতি তৈরি করে। বর্তমান উত্তর জলপ্রাচীরের দৈর্ঘ্য ৮,৩৪৪ মিটার এবং দক্ষিণ জলপ্রাচীরের ৫,৫৬০ মিটার।
কনস্টানিয়া বন্দর কৃষ্ণ সাগরের বৃহত্তম ও ইউরোপের ১৭তম বৃহৎ জাহাজ বন্দর। প্যান-ইউরোপীয় পরিবহন করিডোর চতুর্থ (উচ্চ গতির রেলপথ এবং মহাসড়ক) ও প্যান-ইউরোপীয় করিডোর সপ্তমের (দানিউব) সাথে সংযোগের মাধ্যমে কনস্টানিয়া বন্দরের অনুকূল ভৌগোলিক অবস্থান ও গুরুত্বকে মান্যতা দেওয়া হয়। কনস্টানিয়া বন্দরের অদূরে অবস্থিত মিদিয়া ও মঙ্গলালি উপগ্রহ বন্দর দুটি সামুদ্রিক বন্দর প্রশাসন এসএ-এর সমন্বয়ে রোমানিয় সমুদ্র বন্দর ব্যবস্থার অংশ।
ইতিহাস
বন্দরের ইতিহাসটি কনস্টানিয়ার ইতিহাসের সাথে নিবিড়ভাবে সম্পর্কিত। টমিসের প্রাচীন গ্রিস উপনিবেশটি খ্রিস্টপূর্ব ৬ষ্ঠ শতাব্দীতে প্রতিষ্ঠিত হয়, যদিও কনস্টানসিয়া খ্রিস্টীয় দ্বিতীয় শতাব্দীতে প্রতিষ্ঠিত হয়। গ্রীক ও স্থানীয় জনগণের মধ্যে বাণিজ্য সহজ করার জন্য বন্দর নগরীটি একটি বড়বাজার (এমপোরিয়াম) হিসাবে সংগঠিত হয়। দানিউব ও কৃষ্ণ সাগরের মধ্যবর্তী অঞ্চলটি রোমানদের দ্বারা দখলকৃত হওয়ার পূর্বে, উক্ত অঞ্চলে খ্রিস্টপূর্ব প্রথম শতাব্দী পর্যন্ত গ্রিস প্রভাব বজায় থাকে। রোমান গভর্নরেটের প্রথম বছরগুলি ওভিডের দ্বারা লিপিবদ্ধ হয়, যিনি অজানা কারণে টমিসে নির্বাসিত হয়েছিলেন। পরবর্তী শত বছরে বন্দরটির যথেষ্ট বিকাশ ঘটে এবং রোমান সম্রাট কনস্ট্যান্টাইন প্রথমের সম্মানে শহরটির নাম পরিবর্তন করে কনস্টানিয়া রাখা হয়।
পরিচালনা
কনস্টানিয়া বন্দরের বার্ষিক পণ্য পরিবহনের ক্ষমতা ১,০০,০০,০০০ টন (৯৮,০০,০০০ দীর্ঘ টন; ১১০,০০,০০০ সংক্ষিপ্ত টন) এবং বন্দরে ১৪০ টি সক্রিয় বার্থ সহ মোট ১৫৫ টি বার্থ রয়েছে। জাহাজঘাটার মোট দৈর্ঘ্য ২৯.৮৩ কিলোমিটার (১৮.৫৪ মাইল) এবং গভীরতা ৮ মিটার থেকে ১৮ মিটারের পর্যন্ত। [5] এই বৈশিষ্ট্যগুলি সর্বাধিক গুরুত্বপূর্ণ ইউরোপীয় ও আন্তর্জাতিক বন্দরগুলির দ্বারা প্রস্তাবিত ১,৬৫,০০০ টন ডেডওয়েট (ডিডাব্লুটি) এর ট্যাংকার ও ২,২২,০০০ ডিডব্লিউটি বাল্ককারিয়ারের থাকার ব্যবস্থা করার সাথে তুলনীয়। 5
কনস্টানিয়া বন্দর একটি সামুদ্রিক ও একটি নদী বন্দর। বন্দরে দৈনিক ২০০ টিরও বেশি নদী পথে পরিচালিত নৌযান পণ্য বোঝাই বা খালাস করে বা পরিচালিত হওয়ার অপেক্ষায় থাকে। দানিউব-কৃষ্ণ সাগর সমুদ্র খালের মাধ্যমে দানিউবর সাথে বন্দরটি সংযুক্ত, যা কনস্টানিয়া বন্দরের অন্যতম প্রধান শক্তির প্রতিনিধিত্ব করে। [5] কনস্টান্টা থেকে মধ্য ও পূর্ব ইউরোপীয় রাষ্ট্র বুলগেরিয়া, সার্বিয়া, হাঙ্গেরি, অস্ট্রিয়া, স্লোভাকিয়া ও জার্মানির মধ্যে গুরুত্বপূর্ণ পণ্যসম্ভার নদী পথে পরিবহন করা হয়। কনস্টানিয়া বন্দরের জন্য নদী পথে নৌযানের চলাচল অত্যন্ত গুরুত্বপূর্ণ, ২০০৫ সালে মোট নৌযান চলাচলের ২৩.৩% ছিল নদী পথের নৌযান, ওই বছরে ৮,৮০০ নদী পথের নৌযান বন্দরে নোঙর করে।
পরিসংখ্যান
কনস্টানিয়া বন্দরটি ২০১৬ সালে সর্বমোট ৫৯,৪২৪,৮২১ টন (৫,৮৪,৮৬,২৯৭ দীর্ঘ টন; ৬,৫৫,০৪,৬৫২ সংক্ষিপ্ত টন) পণ্যসম্ভার ও ৭,১১,৩৩৯ টি কুড়ি-ফুট সমতুল্য একক (টিইইউ) পরিচালনা করে। বন্দরটি কৃষ্ণ সাগরের মূল ধারক কেন্দ্র এবং এশিয়া ও কৃষ্ণ সাগরের মধ্যবর্তী সমস্ত সরাসরি কন্টেইনার পরিবহনকারী সংস্থা কনস্টানিয়া বন্দর থেকে কন্টেইনার পরিবহন করে।  বন্দর পরিচালনাকারী প্রধান সংস্থাগুলি হল মার্স্ক, এপিএম টার্মিনালস, দুবাই পোর্টস ওয়ার্ল্ড, এসওসিইপি, অয়েল টার্মিনাল এস.এ এবং কমভেক্স।
টার্মিনাল
তরল বাল্ক [15] টার্মিনালের বার্ষিক পণ্যসম্ভার খালাসের ক্ষমতা ২৪,০০০,০০০ টন (২৪,০০০,০০০ দীর্ঘ টন; ২৬,০০০,০০০ সংক্ষিপ্ত টন) ও বোঝাইয়ের ক্ষমতা ১০,০০০,০০০ টন (৯,৮০০,০০০ দীর্ঘ টন; ১১,০০০,০০০ সংক্ষিপ্ত টন); এটি অপরিশোধিত তেল, ডিজেল, গ্যাসের আমদানি এবং পরিশোধিত পণ্য ও রাসায়নিক পণ্যের রফতানির জন্য বিশেষায়িত। টার্মিনালের নয়টি বার্থ রয়েছে এবং অয়েল টার্মিনাল এস.এ. হল প্রধান পরিচালনাকারী সংস্থা। রোমপেট্রোল ২০০৮ সালে নির্মাণ সম্পূর্ণ হওয়া একটি নতুন তেল টার্মিনালে ১৭৫ মিলিয়ন মার্কিন ডলার বিনিয়োগ করে, যার বার্ষিক ধারণক্ষমতা ২৪,০০,০০০ টন (২৪,০০,০০০ দীর্ঘ টন; ২৬,০০,০০০ সংক্ষিপ্ত টন) [